Р Е П У Б Л И К А Б Ъ Л Г А Р И Я

**М И Н И С Т Е Р С К И С Ъ В Е Т**

**Препис**

**Р Е Ш Е Н И Е 797**

**от 4 ноември 2020 година**

**ЗА изменение на Решение № 310 на Министерския съвет 2020 г. за одобряване на Програма за портфейлни гаранции в подкрепа на ликвидността на микро-, малки и средни предприятия (МСП), пострадали от извънредната ситуация и епидемията от СOVID-19 и възлагане изпълнението й на „Българска банка за развитие“ АД**

**М И Н И С Т Е Р С К И Я Т С Ъ В Е Т**

**Р Е Ш И:**

**1.** В т. 1 думите „Програма за портфейлни гаранции в подкрепа на ликвидността на микро-, малки и средни предприятия (МСП), пострадали от извънредната ситуация и епидемията от СOVID-19“ се заменят с „Програма за портфейлни гаранции в подкрепа на ликвидността на предприятията, пострадали от извънредната ситуация и епидемията от СOVID-19“.

**2.** Одобрява изменението на програмата по т. 1 съгласно приложението.

**3.** Изменението на програмата по т. 1 влиза в сила от датата на получаване на положително решение на Европейската комисия във връзка с нотификацията й.

**4.** Министърът на икономиката съвместно с „Българска банка за развитие” АД да изготви уведомление за промяна на схема № SA56933 (2020/N) по реда на чл. 108, ал. 3 от Договора за функционирането на Европейския съюз и да предостави на министъра на финансите необходимата информация за изпращане на уведомлението до Европейската комисия.

**5.** Министърът на финансите да уведоми Европейската комисия по реда на Закона за държавните помощи.

**6.** Контролът върху изпълнението на решението се възлага на министъра на икономиката.

**МИНИСТЪР-ПРЕДСЕДАТЕЛ: /п/ Бойко Борисов**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ: /п/ Веселин Даков**